text: Cementiri de Palouet | Patrimoni Funerari.cat
  Palouet, o Palou de Grissona i també conegut com a Palou de Torà, és un poble amb una trentena d'habitants, del municipi de Massoteres.
  El cementiri té forma irregular imida uns 180m2. És de titularitat municipal Tampoc té capella però disposa de dipòsit. L'any 2009, el grau de saturació era elevadíssim, d'un 99%. Gairebé ja no s'hi podia enterrar.
  En aquest cas, totes les tombes són en forma de nínxol i també protegides per arcs.
  Hi destaca una vella làpida sepulcral encastada al mur perimetral. A més, és un cementiri singular per la seva construcció ja que, tot i estar en un terreny pla, la superfície per enterrar ha estat elevada, i es fa estrany que els blocs de nínxols sobresurtin tres quartes part dels murs perimetrals.